Du må’kke komme her og komme her (sang)

«Du må'kke komme her og komme her» er en norsk sang som ble skrevet av Øystein Sunde og utgitt 19. oktober 1994 på Sundes musikkalbum Du må'kke komme her og komme her.

Teksten er et spark til folk som har «firkantete» holdninger i sin jobb. Sunde har sagt i intervjuer at tittelen er et begrep som har vært i tale lenge før sangen ble skrevet. Det samme gjelder titler som «Kjekt å ha» og «Regning med gaffel»

Teksten til «Du må'kke komme her og komme her» fulgte med i CD-heftet til  Du må'kke komme her og komme her. Både tekst, noter og tilhørende tegninger ble publisert i notaboka Du må'kke komme her og komme her i 1997.

Musikere og instrumenter 

Øystein Sunde: vokal, akustisk gitar, elektrisk gitar (Telecaster)
Jens Christian Bugge Wesseltoft: Hammond-orgel, blåse arrangement
Sveinung Hovensjø: bass, elektrisk gitar
Per Hillestad: trommer
Kari Iveland: kor
Elisabeth Moberg: kor
Johnny Sareussen: kor
Horns for hire: blåseinstrumenter
Jens Petter Antonsen: trompet
Torbjørn Sunde: trombone
Morten Halle: saksofon

«Du må'kke komme her og komme her» utgitt på samlealbum 

Sundes verden (2006)
Sundes verden – 52 av de aller beste (2006)

NRK-opptak 

Opp med Norge – (sendt 29. oktober 1994). Musikerne var Sunde (vokal/elektrisk gitar), Stein Bull-Hansen (gitar/kor), Ingrid Bjørnov (elektrisk piano/orgel/kor), Edvard Askeland (bass), Ottar Nesje (trommer), Hilde Kjeldsen (kor), Geir Rebbestad (kor), Jens Petter Antonsen (trompet), Morten Halle (saksofon) og Petter Wettre (saksofon). Et utdrag ble vist 26. desember 2010 i programmet Øystein Sunde – med god avstand til bilen bak.
Tett på – (sendt 12. mai 1995). Musikerne var Sunde (vokal/elektrisk gitar), Åge Westgårdsrønningen (rytmegitar), Johnny Sareussen (bass), Einar Hagerup (trommer).
Larsen spesial – (sendt 19. juli 1997).
Så hatten passer– (sendt 29. november 1997. Opptaket var fra 31. januar/1. februar 1997 i Grieghallen. Musikerne var Sunde (vokal/elektrisk gitar), Henryk Lysiak (elektrisk piano), Åge Westgårdsrønningen (rytmegitar), Johnny Sareussen (bass), Einar Hagerup (trommer), Maja Neeraas (kor), Karin Fremstad (kor) og Yvonne Algrøy (kor).

Referanser 

Sanger fra 1994
Sanger skrevet av Øystein Sunde